### Ministru kabineta rīkojuma projekta ”Par ilgtermiņa saistībām Iekšlietu ministrijai Iekšējās drošības biroja funkciju nodrošināšanai” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 24.panta trešā daļa un Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinetā 2013.gada 30.jūlija sēdē (prot.Nr.41, 104.§) tika izskatīta Koncepcija par Valsts policijas Iekšējās drošības biroja pārveidošanas par iekšlietu ministra pārraudzībā esošu institūciju risinājumiem.Saeimā 2014.gada 17.decembrī tika pieņemts Iekšējās drošības biroja likums (stājas spēkā 2015.gada 1.novembrī).Likums nosaka Iekšējās drošības biroja tiesisko statusu, funkcijas un tā amatpersonu kompetenci.Lai nodrošinātu Iekšējās drošības biroja funkciju izpildi, nepieciešamas telpas, kurās tas varētu veikt savu darbību, kā arī nepieciešams nodrošināt Iekšējās drošības birojā nodarbinātos ar transportlīdzekļiem.Nodrošinājuma valsts aģentūra veica saraksti ar valsts akciju sabiedrību “Valsts nekustamie īpašumi” par iespējām nodrošināt Iekšējās drošības biroju ar telpām. Valsts akciju sabiedrība “Valsts nekustamie īpašumi” ir piedāvājusi iznomāt nekustamo īpašumu (nekustamā īpašuma kadastra Nr.0100 010 2000) – zemes vienību (zemes vienības kadastra apzīmējums 0100 010 2000) 3 059 m2 platībā un divstāvu ēku (būves kadastra apzīmējums 0100 010 2000 001) – Krišjāņa Valdemāra ielā 1A, Rīgā, (turpmāk – nekustamais īpašums). Kopējā telpu platība ir 2 311,50 m2. Plānotais nekustamā īpašuma nomas termiņš ir 10 gadi. Saskaņā ar piedāvājumu noma par 1 m2 bez pievienotās vērtības nodokļa ir 7,162 *euro* (ja nomas līgums tiek slēgts uz 5 gadiem), 6,206 *euro* (ja nomas līgums tiek slēgts uz 7 gadiem) un 5,490  *euro* (ja nomas līgums tiek slēgts uz 10 gadiem). Valsts akciju sabiedrības “Valsts nekustamie īpašumi” norādītie (2015.gada 27.februāra vēstule Nr.2/1-1/3633) nomas maksas aprēķini (kuros ietvertas plānotās apsaimniekošanas, kārtējo vai kapitālo remontdarbu, apdrošināšanas, nekustamā īpašuma nodokļa par zemi un kapitālieguldījumu tiešās un netiešās (administratīvās) izmaksu komponentes) ir provizoriski un sagatavoti atbilstoši Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 56.punktā noteiktai kārtībai un aprēķināšanas metodikai. Ņemot vērā minēto, un to, ka nomas maksā iekļautie kapitālieguldījumi ir provizoriski un var mainīties pēc tehniskās dokumentācijas izstrādes, pēc būvdarbu līguma noslēgšanas un pēc objekta nodošanas ekspluatācijā, nomas maksa par nekustamo īpašumu var tikt precizēta. Lai nodrošinātu Iekšējās drošības biroja nodarbinātos ar transportlīdzekļiem, plānots transportlīdzekļus nomāt. Paredzot, ka Iekšējās drošības biroja funkciju nodrošināšanai izmantojamie transportlīdzekļi tiks izmantoti ievērojami intensīvāk nekā, piemēram, administratīvām vajadzībām paredzētie transportlīdzekļi, jo īpaši, ņemot vērā to izmantošanu 24 stundas diennaktī, to faktiskais ekspluatācijas periods, pēc kura tas ir pilnībā noamortizējies, tiek plānots aptuveni 4 – 5 gadi. Intensīvā transportlīdzekļu izmantošana veicina nepieciešamību biežāk remontēt to. Papildu izdevumi remontdarbu veikšanai netiek plānoti. Turklāt Iekšējās drošības birojam nav paredzēts materiāltehniskais nodrošinājums remontdarbu veikšanai. Balstoties uz Valsts policijas pieredzi, ievērojot Valsts policijas nomāto transportlīdzekļu nolietojuma pakāpi, tika nolemts, ka finansiāli izdevīgākais variants ir transportlīdzekļu noma, nevis jaunu transportlīdzekļu iegāde.Tādējādi nepieciešams veikt iepirkumu un iepirkuma procedūras rezultātā izvēlēties pakalpojuma sniedzēju. Plānotais transportlīdzekļu nomas termiņš ir 3 gadi. Lai nodrošinātu sekmīgu operatīvo darbības pasākumu veikšanu, plānots, ka Iekšējās drošības biroja amatpersonas, veicot operatīvās darbības pasākumus, izmantos operatīvos transportlīdzekļus bez speciāla krāsojuma, kā arī operatīvos transportlīdzekļus ar speciālo krāsojumu. Iekšlietu ministrija ir sagatavojusi priekšlikumus grozījumiem Ministru kabineta 1999.gada 31.augusta noteikumos Nr.304 “Noteikumi par operatīvajiem transportlīdzekļiem” paredzot, ka Iekšējās drošības birojam ir tiesības lietot operatīvos transportlīdzekļus ar uzstādāmām zilām bākugunīm, stacionāri uzstādītām speciālām skaņas iekārtām un bez speciāla krāsojuma. Ministru kabineta noteikumu projekts “Grozījumi Ministru kabineta 1999.gada 31.augusta noteikumos Nr.304 “Noteikumi par operatīvajiem transportlīdzekļiem”” ir izsludināti Valsts sekretāru sanāksmē 2015.gada 16.aprīlī (prot. Nr.15, 12.§), VSS-339. Saskaņā ar Iekšējās drošības fonda 2014.-2020.gada plānošanas perioda dokumentiem Iekšējās drošības biroja aprīkojuma iegādei ir ieplānots finansējums 500 000 *euro* apmērā sākot ar 2017.gadu. Līdz ar to, pēc 3 gadu perioda beigām, tiks izvērtētas iespējas Iekšējās drošības biroja materiāltehnisko apgādi, tajā skaitā nodrošinājumu ar transportlīdzekļiem, veikt, piesaistot ārvalstu finanšu palīdzības līdzekļus.Lai nodrošinātu finansējumu pasākumiem, kuri tiek īstenoti vairāk nekā gadu, nepieciešams likumā par vidēja termiņa budžeta ietvaru un likumā par valsts budžetu kārtējam gadam paredzēt ilgtermiņa saistības. Plānojot budžeta pieprasījumā vidējam termiņam valsts budžeta ilgtermiņa saistības, ministrija saskaņā ar Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2.apakšpunktu ievēro šādu nosacījumu – pārējām jaunām valsts budžeta ilgtermiņa saistībām (izņemot maksājumus par aizņēmumiem un kredītiem un maksājumus starptautiskajās institūcijās un programmās) plānoto valsts budžeta ilgtermiņa saistību apjomu norāda atbilstoši attiecīgajā Ministru kabineta rīkojumā noteiktajam.  Saskaņā ar likumu “Par valsts budžetu 2015.gadam” un likumu “Par vidēja termiņa budžeta ietvaru 2015., 2016. un 2017.gadam” Iekšējās drošības biroja darbības nodrošināšanai 2015.gadā paredzēts finansējums 1 493 158 *euro* apmērā un turpmāk ik gadu 4 057 547 *euro* apmērā, tajā skaitā plānotā finansējuma ietvaros tiks segti izdevumi, kas saistīti ar transportlīdzekļu nomas maksu un nekustamā īpašuma nomas maksu. Savukārt likuma “Par valsts budžetu 2015.gadam” 11.pielikumā “Valsts budžeta ilgtermiņa saistību maksimāli pieļaujamais apjoms” ilgtermiņa saistības – transportlīdzekļu nomas maksa un nekustamā īpašuma nomas maksa – nav iekļautas. Līdz ar to nepieciešams atļaut finanšu ministram precizēt ilgtermiņa saistību apjomu 2015.gadā. Lai nodrošinātu Iekšējās drošības biroja darbības uzsākšanu ar 2015.gada 1.novembri, ir sagatavots Ministru kabineta rīkojuma projekts, kas paredz:atļaut Iekšlietu ministrijai uzņemties ilgtermiņa saistības transportlīdzekļu nomas maksas segšanai 2015.gadā (par 1 mēnesi), 2016.gadā, 2017.gadā un 2018.gadā (par vienpadsmit mēnešiem) un nekustamā īpašuma nomas maksas segšanai no 2015.gada 1.novembra līdz 2025.gada 31.oktobrim, kā arī tiek noteikti ilgtermiņu saistību apjomi sadalījumā pa gadiem;atļaut finanšu ministram pēc attiecīgu Iekšlietu ministrijas priekšlikumu saņemšanas precizēt likuma “Par valsts budžetu 2015.gadam” 11.pielikumu “Valsts budžeta ilgtermiņa saistību maksimāli pieļaujamais apjoms”;Finanšu ministrijai (Valsts akciju sabiedrībai “Valsts nekustamie īpašumi”) Iekšējās drošības biroja vajadzībām nepieciešamos nekustamā īpašuma telpu pielāgošanas izdevumus segt no valsts akciju sabiedrības „Valsts nekustamie īpašumi” finanšu resursiem un pēc objekta nodošanas ekspluatācijā iekļaut tos nomas maksā un triju mēnešu laikā pēc nekustamā īpašuma pieņemšanas ekspluatācijā iesniegt Iekšlietu ministrijai informāciju par precizētajiem nomas maksas apmēriem, kas sagatavojami atbilstoši valsts akciju sabiedrības “Valsts nekustamie īpašumi” faktiskajām nomas objekta būvniecības un pārvaldīšanas izmaksām;ja nepieciešams, iekšlietu ministram triju mēnešu laikā pēc informācijas saņemšanas no Valsts akciju sabiedrības “Valsts nekustamie īpašumi” iesniegt Ministru kabinetā rīkojuma projektu par ilgtermiņa saistību nekustamā īpašuma nomas maksas segšanai precizēšanu. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 44 043 | 0 | 300 202 | 300 202 | 286 870 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 44 043 | 0 | 300 202 | 300 202 | 286 870 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 44 043 | 0 | 300 202 | 300 202 | 286 870 |
| 2.1. valsts pamatbudžets | 44 043 | 0 | 300 202 | 300 202 | 286 870 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Saskaņā ar likumu “Par valsts budžetu 2015.gadam” un likumu “Par vidēja termiņa budžeta ietvaru 2015., 2016. un 2017.gadam” Iekšējās drošības biroja darbības nodrošināšanai 2015.gadā paredzēts finansējums 1 493 158 *euro* apmērā un turpmāk ik gadu 4 057 547 *euro* apmērā.  Izdevumi transportlīdzekļu nomai un nekustamā īpašuma nomai tiks segti budžeta programmai 42.00.00 “Iekšējās drošības biroja darbība” piešķirtā finansējuma ietvaros.  Izdevumu aprēķins:  **1. Izdevumi transportlīdzekļu nomai** (ar PVN)(EKK 2262):  Kopā plānots nomāt 16 transportlīdzekļus, tajā skaitā 2 mikroautobusus.  **2015.gadam** (nomas maksa ar PVN par vienu mēnesi) – **13 332 *euro****,* tajā skaitā:  14 transportlīdzekļi x 771 *euro* x 1 mēnesis = 10 794 *euro*  2 mikroautobusi x 1 269 *euro* x 1 mēnesis = 2 538 *euro*  **2016.gadam** – **159 984 *euro***, tajā skaitā:  14 transportlīdzekļi x 771 *euro* x 12 mēneši = 129 528 *euro*  2 mikroautobusi x 1 269 *euro* x 12 mēneši = 30 456 *euro*  **2017.gadam** – **159 984 *euro***, tajā skaitā:  14 transportlīdzekļi x 771 *euro* x 12 mēneši = 129 528 *euro*  2 mikroautobusi x 1 269 *euro* x 12 mēneši = 30 456 *euro*  **2018.gadam** (nomas maksa ar PVN par 11 mēnešiem) – **146 652** *euro*, tajā skaitā:  14 transportlīdzekļi x 771 *euro* x 11 mēneši = 118 734 *euro*  2 mikroautobusi x 1 269 *euro* x 11 mēneši = 27 918 *euro*  **Kopā** ilgtermiņa saistības no 2015.gada līdz 2018.gadam = 13 332 *euro* + 159 984 *euro* + 159 984 *euro +* 146 652 *euro =* **479 952 *euro****.*  **2. Izdevumi nekustamā īpašuma nomai** (nomas termiņš 10 gadi) (EKK 2261):  5,49 *euro* (1 m2 bez PVN) x 2 311,5 m2 = 12 690,14 *euro* mēnesī bez PVN.  12 690,14 *euro* mēnesī bez PVN x 1,21 = 15 355,07 *euro* mēnesī ar PVN.  **2015.gadam** (nomas maksa par diviem mēnešiem) = 15 355,07 *euro* mēnesī x 2 mēneši = **30 711 *euro***  **2016.gadam** **un turpmāk līdz 2024.gadam** (ieskaitot) ik gadu = 15 355,07 *euro* mēnesī x 12 mēneši =**184 261 *euro***  **2025.gadam** (nomas maksa par desmit mēnešiem) = 15 355,07 *euro* mēnesī x 10 mēneši = **153 551 *euro***  **Kopā** ilgtermiņa saistības no 2015.gada līdz 2025.gadam = 30 711 *euro* + 184 261 *euro* x 9 gadi *+* 153 551 *euro =* **1 842 611 *euro****.*  Saistības kopā, *euro*   |  |  |  |  | | --- | --- | --- | --- | | Gadi | Transportlīdzekļu nomas maksas segšanai | Nekustamā īpašuma nomas maksas segšanai | Kopā | | 2015. | 13 332 | 30 711 | 44 043 | | 2016. | 159 984 | 184 261 | 344 245 | | 2017. | 159 984 | 184 261 | 344 245 | | 2018. | 146 652 | 184 261 | 330 913 | | 2019. |  | 184 261 | 184 261 | | 2020. |  | 184 261 | 184 261 | | 2021. |  | 184 261 | 184 261 | | 2022. |  | 184 261 | 184 261 | | 2023. |  | 184 261 | 184 261 | | 2024. |  | 184 261 | 184 261 | | 2025. |  | 153 551 | 153 551 | | **Kopā:** | **479 952** | **1 842 611** | **2 322 563** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pievienotais Ministru kabineta rīkojuma projekts paredz:  1) atļaut Iekšlietu ministrijai uzņemties ilgtermiņa saistības:   * 2015. – 2018.gadam, kas nepārsniedz 479 952 *euro*, transportlīdzekļu nomas maksas segšanai; * 2015. – 2025.gadam, kas nepārsniedz 1 842 611 *euro*, nekustamā īpašuma nomas maksas segšanai valsts akciju sabiedrībai “Valsts nekustamie īpašumi”.   2) noteikt ilgtermiņa saistības sadalījumā pa pasākumiem un gadiem;  3) noteikt ilgtermiņa saistību precizēšanas procesu.  Izdevumi pa pasākumiem un gadiem var tik precizēti atbilstoši veiktajam iepirkumam un faktiskajām izmaksām. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nodrošinājuma valsts aģentūra.  Iekšējās drošības birojs (pēc izveidošanas). |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

23.04.2015 13:22

1903

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)